
O ascultă articolul 


Motto: Această ţară care a fost odată a noastră și astăzi este a nimănui... 
Emil Cioran 


M-am gândit să scriu un articol despre ultima carte a lui Philippe de Villiers, "Memoricide” (Uciderea memoriei). Mai bine spus despre unul dintre capitole, în 
care povestește cum a ajuns să scotocească în arhive și să consulte documentele desecretizate ale creării Uniunii Europene. 


Philippe de Villiers este un om politic și scriitor francez, descendent al unei familii aristocratice, care își poate atesta existenţa încă din anul 1066. Este 
originar din vestul Franţei, din regiunea Vendee, una dintre cele mai conservatoare din Hexagon. Una dintre puţinele care își cinstește martirii monarhiști arși 
de vii de revoluționari în 1793. Familia de Villiers a dat Franţei ostași de frunte de la 1870 până în 1940, care "au contribuit cu sângele lor și generaţie după 
generaţie au intrat în serviciu (militar) înainte să se prăbușească pe câmpul de onoare, sub cele trei regimuri pe care le-a cunoscut Franța milenară.” 


Philippe de Villiers este absolventul Școlii Naţionale de Administraţie și toată viaţa a făcut politică în Vendee, ca prefect sau președinte de consiliu general, 
la Paris ca deputat al Adunării Naţionale sau ca ministru, la Parlamentul European, acolo unde l-am cunoscut și eu prin 2006, când senatorii și deputaţii 
am intrat și noi în Europa!” 


români erau acreditați ca observatori. Îmi amintesc că i-am spus, prezentându-i colegii mei, că 


"În ce aţi intrat, în ce aţi intrat?” m-a întrebat atunci de Villiers hâtru, uitându-se curios la talpa propriului pantof... Philippe de Villiers întruchipează ceea ce 
numim un adevărat suveranist. 


"Memoricide” a apărut la editura Fayard săptămâna trecută și conduce în topul vânzărilor de carte. Eu am găsit-o cu chiu cu vai într-un chioșc de presă, 
pentru că în librării a dispărut deja și se așteaptă retipărirea. În eseul denumit "Le Mensonge”(Minciuna), de Villiers povestește că a fost incitat să caute în 
arhive cum s-a născut Uniunea Europeană de o discuţie cu Couve de Mourville, ministru de externe în guvernul lui Charles de Gaulle și senator în acel 
moment: "L-am întrebat despre geneza «construcției europene». Atunci, tonul precaut, laconic s-a schimbat. Vulcanul s-a trezit de sub gheaţă. Își ridică 
brațele către cer: 


Ah, Europa! «Europa Părinților Fondatori»! Dragă Philippe, dacă doriţi să aflaţi, ar fi suficient să trageţi de fir și totul se va dezvălui... De fir? Dar de ce fir? 
De firul minciunii...” 


Un profesor de la Sorbona i-a sugerat lui de Villiers că “firul” despre care vorbea de Mourville s-ar afla în arhivele desecretizate. Am tradus și vă citez ce a 
descoperit autorul în documentele pe care le-a cercetat: "Europa s-a născut din câteva înghiţituri, într-un ceai. Ea a ieșit dintr-un pahar de coniac odată cu 
un mic tânăr, care și-a trăit copilăria în lumea vinului ars. De Gaulle comenta ironic - să înțelegeți că este vorba despre Jean Monnet (părintele Uniunii 
Europene) - Jean Monnet făcea un coniac foarte bun. Păcat că nu s-a mulțumit cu această ocupaţie. Chiar așa, tânărul Monnet vedea lucrurile în mare. A 
părăsit pivnițele și s-a mutat în Anglia. A trecut din vie în sălile Bursei. Când a venit războiul din 1914, s-a scutit de serviciul militar. A fost chemat la ordin de 
Clemenceau: Ce faceţi acolo, tinere? Lucra la banca Lazard din Londra. Unde s-a îmbogăţit și a adus și câteva servicii Albionului. Reperat de englezi, a fost 
înnobilat devenind baronetul Monnet. | se spunea Mister Monnet of Cognac. 


Anglia nu i-a fost îndeajuns. A debarcat în Statele Unite. Și acolo, în 1934, și-a invitat la cină asociatul cu care înființase o bancă. l-a răpit nevasta 
asociatului, Silvia de Bondini. Ea și-ar fi dorit să se căsătorească, ceea ce nu era posibil pentru că dreptul italian al mariajului indisolubil se opunea, ţinând 
cont că doamna era italiancă. Cei doi au zburat la Moscova. S-au căsătorit în Piaţa Roşie. Deci, un fel de mariaj sovietic. E alegoric. Merci Stalin! După 
nuntă, cei doi s-au întors în America. 


În 1941, cuplul s-a instalat la Washington. Acolo a început totul. Monnet s-a strecurat în cabinetul lui Roosevelt. În Biroul Oval al președintelui Statelor Unite 
au fost desenate planurile Pieței Comune, uniunea cărbune-oţel. Și tot în biroul lui Roosevelt o notă din 1943 - pe care am găsit-o - a fost compusă și citită 
pentru prima dată: Pentru ca pacea să fie posibilă, trebuie evitat cu orice preţ ca statele europene să-și regăsească suveranitatea naţională. Este nevoie de 
un mare ansamblu atlantic. Și tot din biroul lui Roosevelt s-au grăbit să-l trimită pe Monnet ca să-l vadă pe de Gaulle. Când a revenit, l-a prevenit pe 
consilierul lui Roosevelt, Hopkins: Acest om este periculos. Este împotriva reconstrucției europene. Trebuie distrus. 


În biroul lui Roosevelt s-a născut ideea Statelor Unite ale Europei, care ar fi devenit complementare Statelor Unite ale Americii. Se va copia America în 
Europa în așa măsură încât instanţa executivă se va numi Comisie, asemenea agenţiilor federale americane. Se va pronunţa în fiecare an Starea Uniunii, ca 
în Statele Unite. Se va face tot ceea ce fac americanii cu aceeași semantică, aceeași mecanică oligarhică. O copie perfectă. Expresia Părinţii fondatori nu e 
întâmplătoare. Dacă vreţi să înțelegeţi mai bine cum s-a născut ideea europeană, meditaţi la cuvintele lui Jean Monnet din Memoriile sale: Oare am fost 
destul de clar? Comunitatea pe care o creăm nu își are scopul în sine. Naţiunile suverane din trecut nu pot deveni și rămâne cadrul problemelor de astăzi. Și 
comunitatea ea însăși, pe care o creăm nu este decât o etapă spre formele de organizare a lumii de mâine. Este vorba deci numai de o etapă? Desenul, 
încă din acea perioadă, imagina o piață planetară de massă, în care politica era abolită, totul se subordona relațiilor economice. 


Ideea europeană s-a născut deci în America, în Biroul Oval. Este o idee americană. Jean Monnet nu a fost inspiratorul ei, ci agentul. El a petrecut cel de al- 
II-lea Război Mondial în America. Având statut de bancher de afaceri. A participat la reuniunile cele mai secrete din cabinetul lui Roosevelt. Devenind umbra 
acestuia asupra Europei... 


... În 1955, Monnet a creat Comitetul de acţiune pentru Statele Unite ale Europei. Timp de zece ani a încasat bani americani de la Fundaţia Ford, prin 
Departamentul de Stat și Banca Chase Manhattan. Acești bani vor finanța, în 1963, lobby-ul pe care l-a făcut Monnet pentru neutralizarea tratatului încheiat 
la Elys6e de de Gaulle și Adenauer. Washingtonul se opunea ideii de Europa a statelor suverane. Și Jean Monnet a fost cel care, finanţat de CIA pentru 
operaţiunea de sabotaj, i-a convins pe parlamentarii germani să propună în Bundestag redactarea unui preambul atlantist și supranaţional, golind tratatul de 
filozofia sa autentic europeană.” 

Poate că articolul acesta nu folosește la nimic. Românii sunt atât de disperaţi să fie "occidentali”, "europeni”, încât proiectul Statelor Unite ale Europei, aflat 
în faza sa finală, le pare soluţia ideală. Ei nu sunt conștienți că astfel România va deveni o provincie într-o masă informă, fără istorie, destrăbălată, fără 
teamă de Dumnezeu! 


Românii au nevoie de un președinte care să le redea mândria de a fi român. Este vreun candidat capabil să facă asta? Nu cred că este vreunul în stare să 
conducă ţara în vremurile acestea în care minciuna este pictată în culorile adevărului. Atunci când ne punem întrebarea încotro ne îndreptăm, singurul 


răspuns pare să fie: cu oiștea în gard. 


Parteneriat EvZ (http://evz.ro/incotro-despre-statele-unite-ale-europei-si-minciuna-pictata-in-culorile-adevarului.html) 

L'lle-d'Yeu este una dintre insulele mai puţin cunoscute ale Franței, dar are o frumusețe naturală remarcabilă și un farmec tradițional specific satelor pescărești. 

ajuns să scotocească în arhive și să consulte documentele desecretizate ale creării Uniunii Europene. 

Victoria lui Trump nu a fost o mare surpriză, în condiţiile în care sondajele îl dădeau umăr la umăr cu Harris, cu un uşor avantaj pentru democrată. A existat încă un alt element, care 
face din alegerile din 5 noiembrie nu o uriașă surpriză, ci un moment istoric. 

Până să-mi pun ochelarii, am trăit iluzia optică a unui făt frumos, în ie și ițari, călare pe un cal alb. Mă frec la ochi, îmi pun ochelarii și mă dumiresc imediat ce citesc „Tik Tok'-călin 
georgescu „Importanţa sportului în viața...” 

VAX ALBINA: Dumnezeu cu el! 


((Q Gheorghe Dinică - între supraviețuire și glorie, povestea artistului care a definit teatrul și filmul românesc. 15 ani de la plecare (10 noiembrie 2009)) 

VAX ALBINA: Din pacate spusele domnului Calin Georgescu nu au fost făcute cu glas mai tare. Puric a vo... 

